Moarte îngrozitoare în Suceava. Un bărbat a ars de viu, apoi a fost mâncat de proprii câini
Un bărbat din Suceava a murit ars de viu, după care câinii din curte i-au mâncat și o mână. Îngrozitorul sfârșit a venit după ce a vrut să-și aprindă o țigară cu o bucată de plastic topit.
Un bărbat de 72 de ani din satul sucevean Broșteni a avut parte de un sfârșit îngrozitor, după ce a murit ars de viu, iar proprii câini i-au mâncat apoi o mână, scrie Monitorul de Suceava.
Rămășițele bătrânului au fost descoperite sâmbătă de o vecină, care venise pentru a-l chema la un praznic, știind că omul trăia din mila satului.
În urma cercetărilor, s-a stabilit că în cursul nopții de 22 spre 23 martie, bărbatul a încercat să-și aprindă o țigară cu o bucată de plastic topit la flacăra aragazului din casă.
Câinii din curte i-au mâncat o mână
Plasticul topit i s-a curs însă pe haine, care s-au aprins instantaneu, iar bătrânul a murit ars de viu. Mai mult, câinii pe care îi avea în curte i-au mâncat apoi și o mână.
Legiștii urmau să efectueze necropsia pentru a stabili cauza exactă a decesului.
Sursa: StirilePROTV
Dată publicare:
25-03-2024 15:50